Spiderman game Center ikorera mu karere ka Nyarugenge mu Nyubako izwi ku izana rya Peace Plaza ( Kwa makuza) isanzwe imenyerewe mu kugira imikino y' abana itandukanye, bari mu kigero cy'imyaka 2 kugeza kuri 18, kuri ubu yateguye igikorwa cyo kugarura umubano hagati y'abana n'ababyeyi, mu gitaramo Kiswe Christimas Festival, Kizabera Kicukiro muri Macadamia Hotel ku itariki ya 17na 18.
Iyi campany nkuko umwe mu bayigize Jovia K. Nkurunziza, yatangarije iriba24.com , zimwe mu ntego zabo atari ukwidagadura kw'Abana ahubwo ari ukurema urukundo hagati y'abana n'ababyeyi Dore ko usanga ababyeyi bakunze guhugira mu bikorwa byinshi ntibahure n'abana babo.
"Intego z'iyi Festival ni uguhuriza hamwe abana n'ababyeyi babo, mu rwego rwo kurema urukundo hagati yabo, umwana wese azazana n'umubyeyi we. Si byo gusa abana bazafashwa gukurikiranirwa impano zabo zitandukanye nko gushushanya, kubyina, imyiyereko, kuririmba, ndetse no kuvugira mu ruhame"
Aline Gahonzayire, uzafasha gutaramira ababana we yatangaje ko iki gitaramo kigamije kwigisha abana ibijyanye n'umuco nyarwanda.
"Muri ikigihe usanga abana benshi bahugiye mu mafilimi ndetse n'ibindi biteye isoni, ariko twe turashaka guhurizahamwe abana tukabatoza iby'umuco nyarwanda ndetse n'indangagaciro z'umunyarwanda."
Tubibutse ko iki gitaramo kizaba iminsi 2 ku itariki ya 17 na 18 kuva mu gitondo kugeza nimugoroba, naho kwinjira bikaba ari ibihumbi 5000 ku mwana ndetse n'umubyeyi we. Gusa ngo abaziyandikisha bwa bwere bakaba bazagabanurirwa ibiciro.
Amatike akaba aboneka aho basanzwe bakorera muri Peace Plaza kwa makuza ndetse no hirya no hino mu mujyi wa Kigali.
Mubyeyi Wibuza Umwana wawe aya Mahirwe yo Kwidagadura ndetse no Gutahana impano!!